recursal/SuperWikiNEXT-32B huggingface dataset:
**ஆச்சார்யா** 2006 ஆம் ஆண்டு வெளிவந்த தமிழ்த் திரைப்படமாகும்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

சாமி என்று அழைக்கப்படும் நந்தன் (விக்னேஷ்) அந்தணர் குடும்பத்தைச் சேர்ந்தவன்.இளவயதிலேயே ஒவ்வொரு வீடாகச் சென்று உணவு வாங்கி உண்ணும் பழக்கத்தினைக் கொண்டிருக்கும் அவன் சிறிது காலங்களிலேயே தனது தாயாரையும் இழக்க நேரிட்டது.இச்சமயம் ஓர் இஸ்லாமியரின் அரவணைப்பால் எடுத்து வளர்க்கப்படும் நந்தன் ஒருசமயம் வேறொரு ஊருக்குச் செல்ல நேரிட்டது.அப்பொழுது அங்குவரும் இரு திருடர்களால் நந்தன் கொண்டு சென்றிருந்த பை திருடுப்போகின்றது. அதேசமயம் அத்திருடர்கள் பேருந்து நிலையத்தற்கருகிலேயே நித்திரை கொண்டிருந்த நந்தன் மீது சாராயத்தினையும் ஊற்றிவிட்டுச் சென்றனர் அவர்களைப் பிடிப்பதற்காக ஓடிச் செல்லும் நந்தன் வழியில் காவல்துறையினரைக் கண்டு அத்திருடர்களைப் பற்றிக் கூறுகின்றார்.ஆனால் இவர் மீது சாராய வாடை வரவே அவரை காவல்துறையினர் கைது செய்து செல்கின்றனர்.அங்கு பல துன்புறுத்தலின் பின்னர் காவல் துறை அதிகாரிகள் நடந்த உண்மையினைத் தெரிந்து கொள்கின்றனர்.பின்னர் சிறுது காலம் அக்காவல் நிலையத்தில் பணிபுரியும் நந்தன் அங்கிருந்து பெண்ணொருவரின் உதவியை நாடிச் செல்கின்றார்.அப்பகுதிக்கு தலைவிப் பொறுப்பை உடைய அப்பெண்ணும் நந்தன் மீது அன்பு செலுத்துகின்றார்.பின்னர் அங்கு ஏற்படும் கலவரங்களினால் அப்பெண் கொல்லப்படவே கொன்றவர்களைக் பழி தீர்க்கின்றார்கள் நந்தன் மற்றும் அவர் குழுவினர்.இச்செய்தி கேட்டறியும் காவல்துறையின் தலைமைப் பீடத்திலிருந்து வரும் கட்டளையின் படி அங்கு அடாவடித்தனம் செய்யும் அனைவரையும் சுட்டுத்தள்ளுமாறு உத்தரவு கிடைக்கின்றது.அதன்படி ஒவ்வொருவரும் சுட்டுக் கொலை செய்யப்படுவதால்,நந்தன் இவற்றைத் தட்டிக் கேட்கின்றார். இவற்றெல்லாவற்றிற்கும் காரணமான தேவரைக் கைது செய்யவும் காவல்துறையினரிடம் கேட்டுக் கொள்கின்றார்.அதன்படியே காவல்துறையினரும் செய்கின்றனர் இதற்கிடையில் நந்தன் காதலித்த பெண் தேவரைக் கைது செல்லும் வழியில் தேவரின் காவலாளியால் சுட்டுக் கொள்ளப்படுகின்றதும் குறிப்பிடத்தக்கது.
**பாம்ப்பெயூவின் தேற்றம்** (*Pompeiu's theorem*) என்பது உருமேனியக் கணிதவியலாளர் திமிட்டிரி பாம்ப்பெயூவால் (Dimitrie Pompeiu) கண்டுபிடிக்கப்பட்ட ஒரு யூக்ளீட் வடிவியல் கூற்றாகும். இது ஒரு எளிய தேற்றம்.

தேற்றத்தின் கூற்று:

 *ABC ஒரு சமபக்க முக்கோணம். இந்த முக்கோணத்தின் தளத்தில் அமைந்த ஒரு புள்ளி P எனில் PA, PB, PC ஆகிய மூன்றும் ஒரு முக்கோணத்தை அமைக்கும்.*
பாம்ப்பெயூவின் தேற்ற நிறுவல்
இத்தேற்றத்தை எளிதாக நிறுவலாம்:

*B* ஐப் பொறுத்து 60° சுழற்ற, *A* உச்சியானது *C* ஆகவும் *P* ஆனது *P* ' ஆகவும் இடம் மாறுகிறது என்க. இப்பொழுது,

{\displaystyle \scriptstyle PB\ =\ P'B}
{\displaystyle \scriptstyle \angle PBP'\ =\ 60^{\circ }}
இவ்விரண்டு முடிவுகளிலிருந்தும் முக்கோணம் *PBP* ' ஒரு சமபக்க முக்கோணம் என அறியலாம். மேலும்

{\displaystyle \scriptstyle PP'\ =\ PB} ஆக இருக்கும்.
எனவே,

{\displaystyle \scriptstyle PA\ =\ P'C}.
அதாவது *PCP* ' முக்கோணத்தின் பக்கங்கள் ஒவ்வொன்றும் *PA*, *PB*, *PC* ஆகியவற்றுக்குச் சமமாக இருக்கின்றன. எனவே *PA*, *PB*, *PC* மூன்றும் சேர்ந்து ஒரு முக்கோணத்தை அமைக்கும்.

மேலும் புள்ளி *P* ஆனது முக்கோணத்தின் சுற்று வட்டத்தின் மீது இருந்தால், *PA*, *PB*, *PC* மூன்றும் ஒரு சிதைந்த முக்கோணத்தை அமைக்கும். மூன்று நீளங்களின் பெரியதாகவுள்ளது மற்ற இரு நீளங்களின் கூட்டுத்தொகைக்குச் சமமாக இருக்கும். இக்கூற்று வான் இசுக்கூட்டனின் தேற்றம் ஆகும்.

இத்தேற்றத்தை பாம்ப்பெயூ 1936 இல் வெளியிட்டார். எனினும் செருமானியக் கணிதவியலாளரான மோபியசு 1852 ஆம் ஆண்டிலேயே இதைவிட பொதுமையான தேற்றமாக யூக்ளிடிய தளத்திலுள்ள நான்கு புள்ளிகளுக்கானத் தேற்றத்தை வெளியிட்டிருந்தார். அவர் பாம்ப்பெயூவின் தேற்றத்தின் கூற்றினை தனது தேற்றத்தின் ஒரு சிறப்புவகையாக அளித்திருந்தார். இக்காரணத்தால் இத்தேற்றமானது "மோபியசு-பாம்ப்பெயூ தேற்றம்" எனவும் அறியப்படுகிறது..

மேற்கோள்கள்
-----------

1. 1 2 3  Jozsef Sandor: *On the Geometry of Equilateral Triangles*. Forum Geometricorum, Volume 5 (2005), pp. 107–117
2. 1 2  Titu Andreescu, Razvan Gelca: *Mathematical Olympiad Challenges*. Springer, 2008, ISBN 9780817646110, pp. 4-5
3. ↑  D. MITRINOVIĆ, J. PEČARIĆ, J. V. VOLENEC:  *History, Variations and Generalizations of the Möbius-Neuberg theorem and the Möbius-Ponpeiu*. Bulletin Mathématique De La Société Des Sciences Mathématiques De La République Socialiste De Roumanie, 31 (79), no. 1, 1987, pp. 25–38 (JSTOR)

வெளியிணைப்புகள்
---------------

* MathWorld's page on Pompeiu's Theorem
* Pompeiu's theorem at cut-the-knot.org
**முஸ்லிம் பெண்கள் திருமண உரிமைகள் பாதுகாப்புச் சட்டம்** (*The Muslim Women (Protection of Rights on Marriage) Act, 2017*) என்பது உச்சநீதிமன்றத்தில் இந்தியாவில் முத்தலாக் தொடர்பான நூற்றுக்கும் மேற்பட்ட வழக்குகள் தொடரப்பட்டதால் உச்சநீதிமன்றத்தின் தீர்ப்பின் அடிப்படையில் ஆளுகின்ற பாரதிய ஜனதா கட்சி ஏற்படுத்தப்பட்ட மசோதா ஆகும். இது தொடர்பான தீர்ர்ப்பினை ஆகஸ்டு 2017 இல் உச்சநீதிமன்றம் வழங்கியது. முஸ்லிம் பெண்கள் திருமண உரிமைகள் பாதுகாப்பு மசோதாவினை மத்திய அரசு டிசம்பர் 28, 2017 இல் மக்களவையில் தாக்கல் செய்தது. இந்த மசோதாவின் மூலம் முத்தலாக் முறை எழுத்து முறை,பேச்சு, மின்னஞ்சல் மற்றும் குறுஞ்செய்திச் சேவை போன்ற எந்த வடிவத்தில் வந்தாலும் அந்த கணவனுக்கு மூன்று ஆண்டுகள் சிறைத் தண்டனை விதிக்கப்படும். இராச்டிரிய ஜனதா தளம், பிஜு ஜனதா தளம், அனைத்திந்திய அண்ணா திராவிட முன்னேற்றக் கழகம் மற்றும் இந்திய ஒன்றிய முஸ்லிம் லீக் போன்ற கட்சிகள் இந்த மசோதாவிற்கு எதிர்ப்பு தெரிவித்தது. ஆனால் மக்களவையில் சட்ட அமைச்சர் இரவி சங்கர் பிரசாத் கொண்டு வந்த இந்த மசோதாவிற்கு இந்திய தேசிய காங்கிரசு ஆதரவு அளித்தது. இந்த மசோதாவில் 19 திருத்தங்கள் அறிவுறுத்தப்பட்டன. ஆனால் மக்களவையில் அனைத்தும் நிராகரிக்கப்பட்டன. 31 சூலை 2019 அன்று இந்தியக் குடியரசுத் தலைவர் இச்சட்டத்திற்கு ஒப்புதல் வழங்கினார். தற்போது இச்சட்டம் இந்தியா முழுவதும் நடைமுறைக்கு வந்துள்ளது.

இவற்றையும் காண்க
----------------

* இந்தியாவில் முத்தலாக்
* இந்திய இந்து திருமணங்கள் சட்டம் 1955
*

சான்றுகள்
---------

1. ↑  The Muslim Women (Protection of Rights on Marriage) Bill, 2019
2. ↑  "'100 cases of instant triple talaq in the country since the SC judgement'".
3. ↑  "Lok Sabha passes triple talaq bill".
4. ↑  "Triple Talaq Bill Passed In Lok Sabha". *Republic TV*. Archived from the original on 31 டிசம்பர் 2017. .
5. ↑  "Congress' backing of triple talaq bill indicates it's gradually withdrawing from Muslim appeasement politics".
6. ↑  "Congress backs triple talaq bill, Khurshid strikes discordant note".
கணிதத்தில் உள்ள **ஏபெல் பல்லுறுப்புக்கோவைகள்** ஒரு பல்லுறுப்புக்கோவை வரிசைமுறையாக அமைகின்றன, இதன் {\displaystyle n\,}-வது உறுப்பின் வடிவம்

{\displaystyle p\_{n}(x)=x(x-an)^{n-1}\,} ஆகும்.
இந்த வரிசை நார்வே கணிதவியலாளர் நீல்ஸ் ஹென்ரிக் ஏபெல் (1802-1829) -ன் பெயரால் அழைக்கப்பட்டது.

இந்த அடுக்குக்கோவை வரிசை ஈருறுப்பு வகையாக இருக்கிறது: மாறாக, விம்ப நுண்கணிதத்தில்(umbral calculus), ஒவ்வொரு ஈருறுப்பு வகை அடுக்குக்கோவை வரிசையும் ஏபெல் வரிசைமுறையிலிருந்து பெறலாம்.

உதாரணங்கள்
----------

{\displaystyle a=1\,} எனில், ஏபெல் பல்லுறுப்புக்கோவைகள் பின்வருமாறு,
{\displaystyle p\_{0}(x)=1;}
{\displaystyle p\_{1}(x)=x;}
{\displaystyle p\_{2}(x)=-2x+x^{2};}
{\displaystyle p\_{3}(x)=9x-6x^{2}+x^{3};}
{\displaystyle p\_{4}(x)=-64x+48x^{2}-12x^{3}+x^{4};}
{\displaystyle a=2\,} எனில் ஏபெல் பல்லுறுப்புக்கோவைகள்,
{\displaystyle p\_{0}(x)=1;}
{\displaystyle p\_{1}(x)=x;}
{\displaystyle p\_{2}(x)=-4x+x^{2};}
{\displaystyle p\_{3}(x)=36x-12x^{2}+x^{3};}
{\displaystyle p\_{4}(x)=-512x+192x^{2}-24x^{3}+x^{4};}
{\displaystyle p\_{5}(x)=10000x-4000x^{2}+600x^{3}-40x^{4}+x^{5};}
{\displaystyle p\_{6}(x)=-248832x+103680x^{2}-17280x^{3}+1440x^{4}-60x^{5}+x^{6};}

சான்றாதாரம்
-----------

* Gian-Carlo Rota; Shen, Jianhong; Taylor, Brian D. (1997). "All Polynomials of Binomial Type Are Represented by Abel Polynomials". *Annali della Scuola Normale Superiore di Pisa - Classe di Scienze Sér. 4* **25** (3–4): 731–738. .

தொடர்புகள்
----------

* Weisstein, Eric W. "Abel Polynomial", *MathWorld*.
மின்சார மிதிவண்டி சட்டம் என்பது மின்சார மிதிவண்டி பயன்பாட்டை நெறிப்படுத்த பல நாடுகளில் நடைமுறையில் உள்ள சட்டமாகும். மின்சார மிதிவண்டி பயன்படுத்துவோரின் பாதுகாப்பு மற்றும் மின்சார மிதிவண்டி உருவாக்குவதற்கான உள்கட்டமைப்பு பொதுஇடங்களில் அதன் பயன்பாடு ஆற்றல் திறன் போன்ற பலவற்றை உள்ளடக்கிய சட்டம் ஆகும். உலகில் உள்ள பல நாடுகளில் இந்த சட்டம் நடைமுறையில் உள்ளது .

250 வாட்டு திறன் கொண்ட மின்சார மிதிவண்டி பல ஸ்வீடன் ,நார்வே ,பின்லாந்து ,இந்தியா,துருக்கி,இஸ்ரேல் மற்றும் ஜப்பான் நாடுகளில் பயன்பாட்டில் உள்ளது.

ஸ்வீடன்
-------

ஸ்வீடன் நாட்டில் வாகன ஒழுங்குமுறை சீரமைப்பு சட்டத்தின் கீழ் 250 வாட்டு மின் ஆற்றல் கொண்ட மின்சார மிதிவண்டிகளை இயல்பான மிதிவண்டிகளாக கருதப்படுகிறது .மேலும் இந்த வகை மிதிவண்டிகளின் அதிகபட்ச செயல் திறன் மணிக்கு 25 கீ .மீ ஆற்றல் திறன் 250 வாட்டுக்கு மிகாமலும் இருத்தல் வேண்டும்.

துருக்கி
--------

துருக்கி நதியில் பயன்படுத்தப்படும் மின்சார மிதிவண்டிகளின் விசைப்பொறி மணிக்கு 25 கீ மீ வேகத்தை தாண்டும் போது விசைப்பொறி அணைக்கப்பெற்று இயல்பான மிதிவண்டிபோல் செயல் படும் அமைப்பு மக்கள் நலனுக்காக நடைமுறையில் உள்ளது .

இஸ்ரேல்
-------

இஸ்ரேல் நாட்டில் 16 வயத்துக்கு மேற்பட்டோர் மட்டுமே மிதிக்கட்டை துணையுள்ள 250 வாட்டு ஆற்றல் மற்றும் மணிக்கு 25 கீ மீ செல்லும் மிதிவண்டி பயன்படுத்துவதற்கு அனுமதி அளிக்கப்பட்டு உள்ளது.மிதிவண்டிகள் ஐரோப்பிய தரம் ஈ என் ௧௫௧௯௪ மற்றும் இஸ்ரேல் நாட்டின் தரகட்டுப்பாடு நிலைய ஒப்புதல் பெற்று இருக்க வேண்டும்.இவ்வகை மிதிவண்டிகள் மக்கள் பயன்படுத்த உரிமம் மற்றும் காப்பீடு தேவை இல்லை என்று அறியப்படுகிறது.மற்ற அணைத்து வகை வாகனங்களும் உரிமம் மற்றும் காப்பீடு அவசியம். மின்சார மிதிவண்டியில் எடை 30 கிலோவிற்கு மிகாமல் இருத்தல் வேண்டும் .

நார்வே
------

நார்வே நாட்டில் மின்சார மிதிவண்டிகள் அந்நாட்டின் வாகன சீரமைப்பு நெறிமுறைகள் வாயிலாக இயல்பான மிதிவண்டிகளாக கருதபடுகிறது.
அதிகபட்ச செயல் திறன் மணிக்கு 25 கீ .மீ ஆற்றல் திறன் 250 வாட்டுக்கு மிகாமலும் மின்சார மிதிவண்டிகள் செயல் பட வேண்டும் .பனிக்காலங்களில் மின்சார மிதிவண்டி பயன்பாடு சிறப்பாக உள்ளது .மேலும் தலைக்கவசம் அணியும் பழக்கம் மின்சார மிதிவண்டி பயன்படுத்துவோரிடம் அதிகரித்துள்ளது

பின்லாந்து
----------

பின்லாந்து நாட்டில் மின்சார மிதிவண்டி பயன்படுத்துவதற்கு காப்பீடு அவசியம். இயல்பான மிதிவண்டி கொண்டுள்ள மிதிக்கட்டை துணைசெய்ய 250 வாட்டு திறன் கொண்ட மணிக்கு 25 கீ மீ மிகாமல் செயல்படும் விசைப்பொறி பயன் படுத்தலாம்.தலைகவசம் பயன்படுத்துவது கட்டாயம் ஆல் ஆனால் அதன் பயன்பாடு ஊக்கப்படுத்தப்படுகிறது.

இந்தியா
-------

இந்தியாவில் அணைத்து மின்சார வாகனங்களும் அரசு அனுமதி பெற்று தான் செயல்படவேண்டும் .

ஜப்பான்
-------

ஜப்பான் நாட்டில் மின்சார மோட்டார் துணைகொண்டு செயல்படும் மிதிவண்டி மிதிக்கட்டடை செயலமைப்பு கொண்டு இருந்தால் அது மனித சக்தியால் செயல்படும் மிதிவண்டி என்று கருதப்படுகிறது .முழுவதும் மின்சார உந்துதலால் செயல்படும் மிதிவண்டிகள் மட்டுமே மின்சார மிதிவண்டியாக கருதப்படுகிறது .இவ்வகை வண்டிகள் உரிமம் பெற்று இயக்க வேண்டும் மேலும் இருசக்கர மோட்டார் வாகன விதிகளையும் பின்பற்ற வேண்டும் .

மேற்கோள்கள்
-----------

```
* 
* 
*  பரணிடப்பட்டது 2017-09-29 at the வந்தவழி இயந்திரம்

```
**கட்டற்ற வணிகம்** அல்லது **சுதந்திர வர்த்தகம்** என்பது ஒரு *சந்தை மாதிரி* (market model) ஆகும். இது, நாடுகளிடையேயான பொருட்கள் மற்றும் சேவைகள் தொடர்பான வணிகம், வரி மற்றும் வரியற்ற வேறு தடைகள் போன்ற அரசாங்கக் கட்டுப்பாடுகளால் பாதிக்கப்படாமல் நடைபெறுவதைக் குறிக்கும். ஒரு பகுதி பொருளியல் பகுப்பாவாய்வாளர்கள், கட்டற்ற வணிகம், சம்பந்தப்படுகின்ற இரு பகுதியினருக்கும் இலாபகரமானது என்றும், இதன் சாதக விளைவுகள், பாதக விளைவுகளிலும் அதிகம் என்றும் வாதிடுகிறார்கள். உலகமயமாக்கத்துக்கு எதிரானவர்களும், தொழிலாளர் நலன் குறித்த பரப்புரையாளர்களும் பல்வேறு பிரச்சினைகளை எடுத்துக்காட்டி இதனை எதிர்க்கின்றனர்.

கட்டற்ற வணிகம் என்பது பொருளியல், அரசாங்கம் ஆகியவை தொடர்பான ஒரு கருத்துருவாகும். இது பின்வருவனவற்றை உள்ளடக்கியுள்ளது:

* தீர்வைகள் மற்றும் வேறு தடைகள் அற்றமுறையில் பொருட்களின் அனைத்துலக வணிகம்
* தீர்வைகள் மற்றும் வேறு தடைகள் அற்றமுறையில் சேவைகளின் அனைத்துலக வணிகம்
* உள்ளூரைச் சேர்ந்த நிறுவனங்கள், மக்கள் அல்லது உற்பத்திக் காரணிகளுக்கு வெளிநாட்டைச் சேர்ந்தவற்றைவிட சாதகமான நிலைமைகளை வழங்கும் கொள்கைகள் (வரிகள், மானியங்கள், சட்ட விதிகள் என்பன) இல்லாமல் இருத்தல்.

இத்துடன் தொடர்புடைய ஆனால் வேறுபட்ட கருத்துருக்கள்:

* தொழிலாளர்கள் சுதந்திரமாக நாடுகளிடையே சென்று வருதல்
* மூலதனம் சுதந்திரமாக நாடுகளிடையே சென்று வருதல்

கட்டற்ற வணிகத்தின் வரலாறு
-------------------------

கட்டற்ற வணிகத்தின் வரலாறு, திறந்த சந்தை (open market) வாய்ப்புக்களை நோக்காகக் கொண்ட அனைத்துலக வணிகத்தின் வரலாறு ஆகும்.

வரலாற்றில், வளம் பெற்றுச் செழித்திருந்த பல்வேறு பண்பாடுகளும், வணிகத்தில் ஈடுபட்டிருந்தது அறிந்ததே. இந்த வரலாறுகளின் அடிப்படையில், காலப்போக்கில் கட்டற்ற வணிகத்தின் நன்மைகள் பற்றிய கொள்கைகள் வளர்ச்சியடைய ஆரம்பித்தன. இக் கொள்கைகள், தற்காலத்தின் நவீன கல்விசார்ந்த நோக்கில் வளர்ந்தது, இங்கிலாந்தினதும், பரந்த அடிப்படையில் முழு ஐரோப்பாவினதும் வணிகப் பண்பாட்டின் கடந்த அடிப்படையிலேயே ஆகும். கட்டற்ற வணிகக் கொள்கைகளுக்கு எதிரான வணிகவாதக் (mercantilism) கொள்கைகள், 1500 களில், ஐரோப்பாவில் உருவாகிப் பல உருவங்களில் இன்றுவரை நிலைத்து உள்ளன. வணிகவாத்தத்துக்கு எதிரான தொடக்ககாலக் கட்டற்ற வணிகக் கொள்கைகள், டேவிட் ரிக்கார்டோ, ஆடம் சிமித் என்பவர்களால் முன்வைக்கப்பட்டன. சில பண்பாடுகள் வளம் மிக்கவையாக இருந்ததற்குக் காரணம் வணிகமே என்னும் வாதத்தைக் கட்டற்ற வணிகக் கொள்கையாளர்கள் முவைத்தனர். எடுத்துக்காட்டாக, மத்தியதரைக் கடல் பண்பாடுகளான எகிப்து, கிரீஸ், ரோம் என்பன மட்டுமன்றி, வங்காளமும், சீனாவும் கூடச் செழிப்புப் பெற்றிருந்ததற்குக் காரணம் வணிகமே என்று ஆடம் சிமித் எடுத்துக் காட்டினார்.

கட்டற்ற வணிகத்தை பிரெஞ்சு சொல்லான Laissez faire எனவும் அழைப்பர். பிரெஞ்சு மன்னன் 14ம் லூயி காலத்தில், அவன் பிரதமர் வாணிகர்களை 'உஙளை எப்படி கட்டுக்குள் வைப்பது' என கேட்டாராம்; அதற்கு வாணிகர்கள் 'எங்களை சும்மா விடுங்கள்' - பிரெஞ்சில் Laissez faire - என சொன்னார்களாம். அதனால் Laissez faire என்ற பெயரும் நிலைத்துவிட்டது.

கடந்த நூற்றாண்டுகளில், கட்டற்ற வணிகக் கொள்கைகள், வணிகவாதம், பொதுவுடைமைவாதம் (communism) மற்றும் பலவிதமான கொள்கைகளுடன் கொள்கைப் போராட்டம் நடத்தின. அபினிப் போர்கள் (Opium Wars), பல குடியேற்றவாதப் போர்கள் உட்பட ஏராளமான போர்கள், முக்கியமாக வணிகத்தை அடிப்படையாகக் கொண்டே நடைபெற்றன.

எல்லா வளர்ச்சியடைந்த நாடுகளும் பாதுகாப்புவாதக் கொள்கைகளைக் கைக்கொண்டிருந்தன எனினும், செல்வப் பெருகியபோது இக் கொள்கைகளைப் பெரும்பாலும் தளர்த்திக்கொண்டன.

இவற்றையும் பார்க்கவும்
----------------------

* கட்டற்ற வணிக வலயம்
போர்கள் இன்றைய காலங்களில், கப்பல்கள், வானூர்திகள் மற்றும் தரைப்படைகளால் நிகழ்த்தபடுகிறது. மிக முக்கியமாக, ஒரு நாட்டின் வெற்றி என்பது அந்த நாட்டிடம் எதிரி நாட்டின் படையின் போர்கருவிகளை பற்றிய அறிவை சார்ந்தது. எதிரியின் போர்கருவிகளின் வலிமையை கொண்டு போர்புரியும் யுக்தி நிர்ணயிகப்படுகிறது. இதில் மிகவும் முக்கிய பங்கு வகிப்பது மின்னணு போர் (Electronic Warfare) முறை. சொல்லபோனால் இது மின்னணு போர் ஆல்ல மாறாக இது மின்காந்தக் கதிர்வீச்சு அலைகளை சார்ந்தது. எதிரி போர்கருவிகளின் மின்காந்த அலைகளை எப்படி நமக்கு சாதகமாக பயன்படுத்தி கொள்கிறோமோ அதை பொருத்து போரில் வெற்றி தோல்வி நிர்ணயிக்கபடுகிறது. மின்னணு போர் முறையில் மின்சுற்று (Electronic Circuit) உபயோகபடுத்தபடுகிறது. இந்த மின்காந்த அலைகளில் உள்ள தகவல்களை பயன்படுத்தி எதரிகளின் ஆயுதம் மற்றும் போர் கருவிகள் பற்றியும் அறிந்துகொள்ள முடியும். மின்னணு போர் முரை பொதுவாக மூன்று வகைப்படும். 1. *மின்னணு ஆதரவு நடவடிக்கை* (ESM), 2. *மின்னணு தாக்குதல்* (ECM), 3. *மின்னணு பாதுகாப்பு* (ECCM).

மின்னணு ஆதரவு நடவடிக்கை (ESM):
------------------------------

**மின்னணு ஆதரவு நடவடிக்கை** என்பது மின்னணு போரின் ஒரு பகுதி. இந்த முறை எதிரியின் மின்காந்த அலைகள் தேட பட்டு, அதன் இடைமறிது, அதன் இருப்பிடத்தை அறிந்து, அந்த தகவலை பதிந்து மற்றும் அதனை பற்றி ஆராய்வதுமாகும். மினGi்னணு ஆதரவு நடவடிக்கை முலமாக பிற் சமயங்களில் தமது போர் கருவிகளை பாதுகாப்பது மட்டுமின்றி எத்ரிகளை தகவும் பயன்படுத்தபடுகிறது. இந்த தகவல்கள் மின்னணு புலனாய்வு (ELINT), தொடர்பு புலனாய்வு (COMINT) மற்றும் மின்னணு ஆதரவு நடவடிக்கை ரிசிவர் (ESM receiver) மூலம் பெறபடுகிறது.

Embraer E-99ஆரம்ப எச்சரிக்கை கட்டுப்பாடுகள் கொண்ட விமானம்

மின்னணு தாக்குதல் (ECM):
------------------------

**மின்னணு தாக்குதல்** என்பது எதிரிகளின் தாக்குதலின் வேகத்தை குறைப்பதோ அல்லது முற்றிலும் தடுப்பதோ ஆகும். இது எதிரியின் மின்காந்த அலைகள் பற்றி அறிந்து அதனை நமக்கு ஏற்றாற்போல் உபயோகபடுத்துவது ஆகும். இது இரு வகைகளில் செயல்படுகிறது. 

### நெருக்குதல் (Jamming):

எதிரியின் போர் கருவிகளின் மின்காந்த அலைகளை வேண்டுமென்ற இடைமரிப்பதோ இல்லையென்றால் தங்கள் பக்கம் இருந்து குழப்பமான மின்காந்த அலைகளை எதிரியின் பக்கமே செலுத்துவது போன்ற செயல்களால் எதிரியின் கருவிகளின் திறனை குறைப்பதை **நெருக்குதல்** என்கிறோம்.

### ஏமாற்றுதல் (Deception):

எதிரியின் போர் கருவிகளின் மின்காந்த அலைகளை வேண்டுமென்ற இடைமரிபதோ இல்லையென்றால் வரும் அலைகளை சிறிது மற்றம் செய்து திருப்பி அனுபவதோ இல்லையென்றால் தங்கள் பக்கம் இருந்து குழப்பமான மின்காந்த அலைகளை எதிரியின் பக்கம் செலுத்துவது போன்ற செயல்கள் மூலம் எதிரியின் கருவிகளை தவறாக வழிநடத்துவதை **ஏமாற்றுதல்** என்கிறோம். இது இரண்டு வகைப்படும்

#### சூழ்ச்சி (Manipulative):

மின்காந்த அலைகள் மற்றமோ அல்லது உருவகப்படுத்துதல் செய்து தனது தேவைகளை பூர்த்தி செய்வது **சூழ்ச்சி** ஆகும்.

#### சாயல் (Imitative):

எதிரியின் போர் கருவிகளின் மின்காந்த அலைகளுக்குள் மின்காந்த அலைகளை அறிமுகப்படுத்தி எதிரியை நம்பும்படி செய்வது **சாயல்** எனப்படும்.

மின்னணு பாதுகாப்பு (ECCM):
--------------------------

மின்னணு தாக்குதலால் ஏற்படும் விளைவுகள் தங்களை பாதிக்காமல் மின்காந்த அலைகளை தமக்கு ஏற்றவாறு மாற்றி அமைத்து கொண்டு பாதுகாப்பது **மின்னணு பாதுகாப்பு** ஆகும்.

மேற்கோள்கள்
-----------

1. ↑  **Mohinder Singh**. Electronic Warfare*,1988, Chapter 1*.
2. ↑  **Mohinder Singh**. Electronic Warfare*,1988, Chapter 2*.
**ஏனாதிசெங்கோட்டை அங்காளபரமேஸ்வரியம்மன் கோயில்** தமிழ்நாட்டில் சிவகங்கை மாவட்டம், ஏனாதிசெங்கோட்டை என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அங்காள பரமேஸ்வரி அம்மன் சன்னதியும், இருளாயிஅம்மன், சந்தனக்கருப்பர் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. மாசி மாதம் சிவராத்திரி, பாரிவேட்டை முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மின்சுற்றானது** (electric circuit) மின்கூறுகளான மின்தடை, மின்தூண்டி, மின்தேக்கி, நிலைமாற்றி போன்றவற்றின் இணைப்பாகும். இது தேசிய மின்வழங்கலோ அல்லது தொலைத் தொடர்பாடல் வலையமைப்புப் போன்றோ பெரிதாக இருக்கலாம்.

மின்சுற்று மாதிரிகள்
--------------------

இயற்கையில் இருப்பவற்றை இயற்பியல் கோட்பாடுகள் மூலம் ஒப்பு நிறுத்தி, அந்த இயற்பியல் கோட்பாடுகளையும் விதிகளையும் மின்சுற்று உறுப்புகளாக ஒருங்கே முன்னிறுத்தப்படுகின்றது. மின்சுற்று நிலையில் ஒப்புநிறுத்தும் பொழுது நாம் இயற்கையை நேரடியாக கையாளவேண்டிய தேவையை தவிர்த்து கொள்ளலாம்.

இயற்கைக்கும் இயற்பியல் விதிகளுக்கும் இருக்கும் தொடர்பும் இயற்பியல் விதிகளுக்கும் மின்சுற்று உறுப்புகளுக்கு இருக்கும் தொடபை துல்லியமாக அறிந்ததன் மூலமே இந்த ஒப்புநிறுத்தல் சாத்தியமானது. இது அறிவிலாளினதும் நுட்பவிலாளர்களினதும் நீண்ட உழைப்பின் பயனாகும்.

இந்த மின்சுற்று உறுப்புகளில் இருந்து சிக்கலான மின்சுற்றுக்களும் மேல் நிலை ஒப்பு நிறுத்தலும் உண்டு.

வெளி இணைப்புகள்
---------------

* 6.002 Circuits and Electronics, Fall 2000 பரணிடப்பட்டது 2007-03-04 at the வந்தவழி இயந்திரம்
**இரவி சு. தவான்** (*Ravi S. Dhavan*)(22 ஜூலை 1942 - 5 ஜனவரி 2016) அல்லது இரவி சுவரூப் தவான் என்பவர் இந்திய நீதிபதி மற்றும் பாட்னா உயர் நீதிமன்றத்தின் முன்னாள் தலைமை நீதிபதி ஆவார். இவர் மேற்கு வங்கத்தின் 7வது ஆளுநரான நீதிபதி சாந்தி சுவரூப் தவானின் மகன் ஆவார்.

பணி
---

தவான் 1942-ல் பிறந்தார். இவர் சட்டப் படிப்பினை முடித்த பின்னர் 1966-ல் உத்தரப் பிரதேச சட்டக் குழுவில் வழக்கறிஞராகச் சேர்ந்தார். தவான் அலகாபாத் உயர்நீதிமன்றத்தில் சொத்து, வரிவிதிப்பு மற்றும் அரசியலமைப்பு பிரச்சனைகளில் வழக்காடத் தொடங்கினார். உயர் நீதிமன்றத்தில் இந்திய அரசின் மூத்த நிலை வழக்கறிஞராகப் பணியாற்றிய இவர், 1986ஆம் ஆண்டு ஜனவரி 9 நாளன்று அலகாபாத் உயர் நீதிமன்றத்தின் நிரந்தர நீதிபதியாகப் பதவி ஏற்றார். தவான் சனவரி 2000-ல் பாட்னா உயர் நீதிமன்றத்தின் தலைமை நீதிபதியாகப் பொறுப்பேற்று, 2004ஆம் ஆண்டு ஜூலை மாதம் பணி ஓய்வுபெற்றார்.

மேற்கோள்கள்
-----------

1. ↑  Jan 9; 2016; Ist, 13:49. "Chief Justice Ravi S. Dhavan (Retd.) - Times of India". *The Times of India* (ஆங்கிலம்). 2021-08-22 அன்று பார்க்கப்பட்டது.
2. ↑  Allahabad ), V. S. DATTA (Editor, N. I. P. "Goodbye Ravi Dhavan". *Active India* (ஆங்கிலம்). 2021-08-22 அன்று மூலம் பரணிடப்பட்டது. 2021-08-22 அன்று பார்க்கப்பட்டது.
3. ↑  "Late diplomat?s wife passes away". *Hindustan Times* (ஆங்கிலம்). 2006-11-25. 2021-08-22 அன்று பார்க்கப்பட்டது.
4. ↑  "Former Judges of the High Court of Judicature at Allahabad and its Bench at Lucknow(1900-1990)". *www.allahabadhighcourt.in*. 2021-08-22 அன்று பார்க்கப்பட்டது.
5. ↑  "LIST OF RETIRED CHIEF JUSICE". *patnahighcourt.gov.in*. 2021-08-22 அன்று பார்க்கப்பட்டது.
**இரவிகாந்த்** (*Ravikanth*) என்பவர் ஒரு இந்திய நடிகராவார். இவரு குறிப்பாக தமிழ் படங்களில் நடித்துவருகிறார்.

தொழில்
------

இரவி ஒலிப் பொறியாளராக தனது தொழில் வாழ்க்கையைத் தொடங்கினார். அந்நிறுவனம் மூடப்பட்டபோது, இவர் ஒரு நாடக குழுவில் சேர்ந்தார். குழுவில், இயக்குனர் கே. பாலசந்தரின் இணை இயக்குநரான அனந்துக்கு சாருஹாசன் இவரை அறிமுகப்படுத்தினார். விரைவில், இரவிக்கு ரவிகாந்த் என்ற திரைப் பெயர் கொடுக்கப்பட்டு, பாலச்சந்தரின் *மனதில் உறுதி வேண்டும்* (1987) திரைப்படத்தில் அறிமுகமானார். இந்த காலகட்டத்தில், இவர் *அபூர்வ சகோதரர்கள்* (1989) திரைப்படத்தில் துணை வேடத்தில் நடித்தார். ஆனால் படத்தின் நீளம் கருதி அவரது பகுதிகள் குறைக்கப்பட்டன. ரவிகாந்த் பின்னர் தொலைக்காட்சி தொடர்களில் பணிபுரிந்தார், கே. பாலசந்தரின் தயாரிப்புகளான *சஹானா,* *சொல்லத்தான் நினைக்கிறேன்* உள்ளிட்டவற்றில் தொடர்ந்து நடித்தார்.

2000 களில், ரவிகாந்த் *சரோஜா* (2008) தொடங்கி வெங்கட் பிரபு இயக்கிய படங்களில் தொடர்ந்து நடித்தார். வெங்கட் பிரபுவின் நகைச்சுவை நாடகப்படமான *கோவாவில்*, இரவிகாந்த் பதினொரு வித்தியாசமான கதாபாத்திரங்களை சித்தரித்து நடித்தார். அதன் பின்னர் இவர் அதே இயக்குனருடன் *மங்கத்தா,* *பிரியாணி* (2013) போன்ற படங்களில் தோன்றினார். 2000 களில் இவர் நடித்து பிரேம்ஜி- முக்கிய பாத்திரத்தில் நடித்த *2010, பாக்யராஜ்* மற்றும் சிலம்பரசன் நடித்த *கெட்டவன்* போன்றவை தயாரிப்பின் நடுவில் கைவிடப்பட்டன.

தனிப்பட்ட வாழ்க்கை
------------------

இரவிகாந்த் தனது முதல் மனைவியை விவாகரத்து செய்த பின்னர் 2000 ஆம் ஆண்டில் நடிகை அம்பிகாவை மணந்தார். பின்னர் இவர் 2002 இல் அம்பிகாவை விவாகரத்து செய்தார்.

திரைப்படவியல்
-------------

| ஆண்டு | படம் | பாத்திரம் | குறிப்புகள் |
| --- | --- | --- | --- |
| 1987 | *மனதில் உறுதி வேண்டும்* |  |  |
| 1990 | *13-ம் நம்பர் வீடு* | ரேகாவின் கணவர் |  |
| 1994 | *சின்னமுத்து* |  |  |
| *அத்த மக ரத்தினமே* |  |  |
| 1995 | *பாட்டு வாத்தியார்* | பேச்சிமுத்து |  |
| 1997 | *அபிமன்யு* | பிரகாஷ் |  |
| 1999 | *சுயம்வரம்* | திருமண விருந்தினர் |  |
| 2003 | *ஆஞ்சநேயா* | காவல்துறை அதிகாரி |  |
| 2008 | *சரோஜா* |  |  |
| 2010 | *கோவா* | 11 பாத்திரங்கள் |  |
| 2011 | *மங்காத்தா* | செட்டியாரின் உதவியாளர் |  |
| 2013 | *பிரியாணி* | சந்திரசேகர் |  |
| 2015 | *எம்.ஜி.ஆர். சிவாஜி ரஜினி கமல்* | வனராஜன் |  |
| 2021 | *சக்ரா* |  |  |
| *மாநாடு* |  | படப்பிடிப்பில் |

தொலைக்காட்சி
------------

| ஆண்டு | தலைப்பு | பாத்திரம் | சேனல் |
| --- | --- | --- | --- |
|  | *சஹானா* |  | ஜெயா டி.வி. |
|  | *சொல்லத்தான் நினைக்கிறேன்* |  | ஜீ தமிழ் |
| 2013 - 2017 | *வம்சம்* | சிவரம் | சன் |

குறிப்புகள்
-----------

1. ↑  "*12-ல ஒண்ணு லேடி கெட்டப்; அப்போ VP, பிரேம்ஜி, வைபவ் பண்ண சேட்டை இருக்கே...* - 'கோவா' ரவிகாந்த்". *www.vikatan.com/*.
2. ↑  "The Indian Express - Google News Archive Search". *news.google.com*.
3. 1 2  "Goa was my big break: Ravikanth". *The New Indian Express*. 2014-12-24 அன்று மூலம் பரணிடப்பட்டது. 2021-03-28 அன்று பார்க்கப்பட்டது.
4. 1 2  "Video". *www.youtube.com*. 2020-08-22 அன்று பார்க்கப்பட்டது.
5. ↑
6. ↑
7. ↑  "Ambika - Malayalam actors who have married more than once". *The Times of India*.
8. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் இரவிகாந்த்
தமிழ்நாடு மின் உரிமம் வழங்கும் வாரியம் மின்சாரப் பணிகளை மேற்பார்வை செய்வதற்கான தகுதிச் சான்றுகளை வழங்குகிறது. மின்னியல் கல்வித் தகுதிகள் இருந்தாலும் இத்தகுதிச் சான்று பெற்றவர்கள் மட்டுமே மின்சாரப்பணி மேற்பார்வையாளராகத் தொழிற்சாலைகளில் பணியாற்ற முடியும். மேலும் உயர் அழுத்த மின்சாரப் பணிகளில் வேலை செய்ய முடியும்.

தகுதிச்சான்று
-------------

மின்சாரப் பணி மேற்பார்வையாளர்களுக்கான தகுதிச் சான்றுகள் கீழ்காணும் கல்வித் தகுதியுடையவர்களுக்கு மட்டுமே வழங்கப்படுகிறது.

* மின்சாரப் பொறியியல் பட்டம் அல்லது பட்டயம் பெற்றவர்கள் ஏதாவது ஒரு உயர் மின்னழுத்தம் கொண்ட நிறுவனத்தில் குறைந்தது இரண்டு வருடம் பணியாற்றி இருக்க வேண்டும்

(அல்லது)

மின்சாரப் பொறியியல் பட்டம் அல்லது பட்டயம் பெற்றவர்கள் ஏதாவது ஒரு உயர் மின்னழுத்தம் கொண்ட மின்மாற்றி அமைப்புப் பணியினைச் செய்து ஒரு வருடம் அனுபவம் பெற்றிருக்க வேண்டும்.

(அல்லது)

மின்சாரப் பணி மேற்பார்வையாளர் தேர்வு எழுதி வெற்றி பெற்றிருக்க வேண்டும்.

மின்சாரப்பணி மேற்பார்வையாளர் தேர்வு
-----------------------------------

மின்சாரப்பணி மேற்பார்வையாளர் தேர்வுகள் தமிழ்நாடு அரசின் தொழில்நுட்பக் கல்வி இயக்ககத்தின் மூலம் நடத்தப்படுகிறது. இதற்கான விளம்பரம் தமிழ் நாளிதழ்களில் வெளியிடப்படும். இத்தேர்வில் மின்சாரக் கருத்தியல் ஒரு பாடமாகவும், மின்சாரம் குறித்த விருப்பப் பாடம் ஒரு பாடமாகவும், வாய்மொழிக் கேள்வி மற்றும் செயல்முறைத் தேர்வு ஒரு பாடமாகவும் தேர்வு நடத்தப்படுகிறது. செயல்முறைத் தேர்விற்கு மொத்தம் 100 மதிப்பெண்களும் அதில் தேர்ச்சி பெற குறைந்தது 40 மதிப்பெண்களும், இரண்டு எழுத்து வழியிலான தேர்வுகளில் ஒவ்வொரு பாடத்திற்கும் 50 மதிப்பெண்களும் அதில் தேர்ச்சி பெற ஒவ்வொரு பாடத்திலும் 20 மதிப்பெண்களும் எடுக்க வேண்டும். செயல்முறைத் தேர்வில் வாய்மொழியாகக் கேட்கப்படும் கேள்விகளில் அவர்கள் பணிபுரிந்த உயர் அழுத்த மின்சாரப் பணிகள் குறித்த கேள்விகள் அதிக அளவில் இடம்பெறும். இத்தேர்வில் வெற்றி பெற்றவர்களுக்கு மின்சாரப் பணி மேற்பார்வையாளர் தகுதிச் சான்றிதழ் வழங்கப்படும். 

### தகுதிகள்

மின்சாரப்பணி மேற்பார்வையாளர் தேர்வு எழுத விரும்புபவர்கள் கீழ்காணும் தகுதிகளைப் பெற்றிருக்க வேண்டும்.

1. பத்தாம் வகுப்பு தேர்ச்சி பெற்றிருக்க வேண்டும்.
2. மின்சாரப் பணியில் குறைந்தது ஐந்து ஆண்டுகளும் அதில் உயர் அழுத்த மின்சாரப் பணிகளில் குறைந்தது மூன்று ஆண்டுகளாவது பணி புரிந்திருக்க வேண்டும்.
3. உயர் அழுத்த மின்சாரப் பணிகளில் வேலை செய்த அனுபவம் குறித்து தமிழ்நாடு மின்சார வாரியத்தில் கோட்ட செயற்பொறியாளரிடம் சான்றிதழ் ஒன்று பெற வேண்டும்.
**யூபோயா** (*Euboea*, *yoo-BEE-ə* -ə) அல்லது *Evia*, *EH-vee-ə* ; கிரேக்கம்: Εύβοια‎ Evia ; பண்டைக் கிரேக்கம்: Εὔβοια Euboia) என்பது கிரேக்க தீவு ஆகும். இது கிரேக்கத்தின் கிரீட்டிற்கு அடுத்து பரப்பளவிலும் மக்கள் தொகையிலும் இரண்டாவது பெரிய தீவு ஆகும். இது கிரேக்கத்தின் பிரதான நிலப்பகுதியான போயோட்டியாவிலிருந்து குறுகிய யூரிபஸ் நீரிணையால் பிரிக்கப்பட்டுள்ளது ( நீரிணையின் அகலம் ஒரு இடத்தில் 40 மீ (130 அடி) அகலம் மட்டுமே உள்ளது). பொதுவாக இத்தீவு நீண்டும் அகலத்தில் குறுகியும் உள்ளது. தீவானது சுமார் 180 கிமீ (110 மைல்) நீளம் கொண்டது. மேலும் 50 கிமீ (31 மைல்) முதல் 6 கிமீ (3.7 மைல்) வரை அகலத்தில் மாறுபடுகிறது. இது புவியியல் ரீதியாக வடமேற்கிலிருந்து தென்கிழக்கு வரை நீண்டு உள்ளது. மேலும் இதன் நீளம் முழுவதும் மலைத்தொடர் ஒன்று நீண்டு செல்கிறது. இது கிழக்கில் தெசலியை இணைக்கும் சங்கிலித் தொடரின் ஒரு பகுதியாகும், மேலும் ஆன்ட்ரோஸ், டினோஸ், மைகோனோஸ் ஆகிய உயரமான தீவுகள் யூபோயாவுக்கு தெற்கே தொடர்கின்றன. 

இது யூபோயாவின் பெரும்பாலான பிராந்திய அலகுகளை கொண்டுள்ளது. இதில் ஸ்கைரோஸ் மற்றும் கிரேக்க நிலப்பகுதியின் ஒரு சிறிய பகுதியும் அடங்கும்.

குறிப்புகள்
-----------

1. ↑  Tozer 1911.
**பிருத்வி-தேவன்** ( *Prithvi-deva* II) இன்றைய இந்திய மாநிலமான சத்தீசுகரை கிபி 1135-1165 வரை ஆட்சி செய்த இரத்தினபுரி காலச்சூரி மன்னர்களில் மிகவும் சக்திவாய்ந்தவராவார்.

ஆட்சி
-----

இவரது தந்தையும் புகழ்பெற்ற அரசனுமான இரண்டாம் இரத்னதேவன், கீழைக் கங்க மன்னன் அனந்தவர்மன் சோடகங்கனை தோற்கடித்தார். இவரும் கீழைக் கங்க அரசனான ஏழாம் கர்மதேவனைத் தோற்கடித்தார். கர்மதேவன் இவருக்கு எதிராக ஒரு மோசமான தோல்வியை சந்தித்தார்.  திரிபுரியின் காலச்சூரி மன்னன், செயசிம்மன், இவர் மீது தனது அதிகாரத்தை நிலைநாட்ட முயன்று தோல்வியடைந்தார். சிவ்ரிநாராயணன் என்ற இடத்தில் ஒரு போர் நடந்தது. அதில் செயசிம்மன் தோல்வியடைந்ததாகத் தெரிகிறது.

பிருத்விதேவனின் பிலாய்கர் செப்புத் தகடுகள்
------------------------------------------

மத்தியப் பிரதேசத்தில் இருந்த சத்தீசுகர் பிரிவின் ராய்ப்பூர் மாவட்டத்தின், முன்னாள் பிலாய்கர் ஜமீந்தாரியின் தலைமை நகரமான பிலாய்கரில் 1945இல் இரண்டு செப்புத் தகடுகள் கண்டுபிடிக்கப்பட்டன. அதில் இவரைப் பற்றிய குறிப்புகள் கிடைக்கின்றன.

சான்றுகள்
---------

1. ↑  V. V. Mirashi 1957, ப. 503.
2. ↑  "ANANGABHIMADEVA III(1211-1238 A. D.)" (PDF). *www.shodhganga.inflibnet.ac.in*. p. 27. 18 October 2018 அன்று பார்க்கப்பட்டது.
3. ↑  "ANANGABHIMADEVA III(1211-1238 A. D.)" (PDF). *www.shodhganga.inflibnet.ac.in*. p. 27. 18 October 2018 அன்று பார்க்கப்பட்டது.
4. 1 2  V. V. Mirashi 1957, ப. 496.
5. ↑  Mirashi, Vasudev Vishnu (21 August 2011). *CORPUS INSCRIPTIONIUM INDICARIUM VOL IV PART 2: INSCRIPTIONS OF THE KALACHURI-CHEDI ERA* (Paperback ). Nabu Press. பக். 57–58. பன்னாட்டுத் தரப்புத்தக எண்:1175755338.. பார்த்த நாள்: 15 December 2020.
**கீதா மேத்தா** (Gita Mehta, பிறப்பு: 1943) என்பவர் ஆங்கில எழுத்தாளர், நூலாசிரியர், தொலைக்காட்சி ஆவணப்படத் தயாரிப்பாளர் என்று புகழ் பெற்ற இந்தியப் பெண்மணி ஆவார்.

பிறப்பும் கல்வியும்
-------------------

தில்லியில் ஒரியக் குடும்பத்தினருக்கு பிறந்தவர். ஒரிசா முன்னாள் முதலமைச்சர் பிசு பட்நாயக்கின் மகளும் இந்நாள் ஒரிசா முதலமைச்சரான நவீன் பட்நாயக்கின் அக்காளும் ஆவார். தொடக்கத்தில் இந்தியாவிலும் மேல் நிலையில் இங்கிலாந்தில் உள்ள கேம்பிரிச்சிலும் கல்வி பயின்றார்.

படைப்புகள்
----------

கீதா மேத்தா கதைகளையும், கதைகள் அல்லாத பிற நூல்கள் ஆகியவற்றையும் எழுதினார்.அவற்றில் இந்திய வரலாறு, நாகரிகம், பண்பாடு ஆகியவற்றுடன் தொடர்புடைய பல செய்திகள் உள்ளன. ஆங்கில நூல்களை எழுதியதோடு, இங்கிலாந்து, அமெரிக்கா ஐரோப்பா ஆகிய பகுதிகளின் தொலைக்காட்சிகளுக்காக ஆவணப்படங்களை இயக்கியும் தயாரித்தும் உள்ளார். வங்காளதேசப் போரைப் பற்றிய ஆவணப் படங்களும் தயாரித்து இருக்கிறார்.
கீதா மேத்தாவின் கணவரான சானி மேத்தா, நூல்கள் பதிப்புத் தொழில் செய்கிறார். இவர்களுடைய குடும்பம் நியூயார்க்கில் உள்ளது.

நூல்கள்
-------

* Karma Cola (1979)
* Raj (1989)
* A River Sutra (1993)
* Snakes and Ladders: Glimpses of Modern India- London, Secker and Warburg, 1997. ISBN 0-436-20417-7
* Eternal Ganesha

உசாத்துணை
---------

* 
*

மேற்கோள்கள்
-----------

1. ↑  "Upfront daughter of the revolution: Gita Mehta". Vogue. April 1997. pp. 114, 120, 124.
2. ↑  Mehta, Gita (1979). *Karma Kola, Marketing the Mystic East*. New York: Simon and Schuster. பக். 201. பன்னாட்டுத் தரப்புத்தக எண்:0-671-25083-3. .
3. ↑  Smith, Wendy, 'Gita Mehta: Making India Accessible'
**யூனானி மருத்துவம்** (யுனானி மருத்துவம்) என்பது கிரேக்க-அராபிய வைத்திய முறையாகும். இவ்வைத்திய முறைமை மனித உடலில் காணப்படும் நான்கு வகையான பாய்மங்களான கோழை Phlegm (Balgham), குருதி (Dam), மஞ்சள் பித்தம் Yellow bile (Safra), கரும் பித்தம் Black bile பற்றிய இப்போக்கிரட்டீசின் படிப்பினைகளை மையமாகக் கொண்டுள்ளது.

பெயர்
-----

யூனானி என்ற சொல் அரபு, இந்தி, பாரசீகம் மற்றும் உருது மொழிகளில் *கிரேக்கத்தைச் சேர்ந்தது* எனப் பொருள் படும். இது சின்னாசியாவின் கடற்கரைக்கு வழங்கிய கிரேக்க மொழிப் பதமான *அயோனியா* என்பதில் இருந்து மருவியதாகும். *யூனான்* என்பதன் பொருள் கிரேக்கம் என்பதாகும். இலங்கையில் சிங்கள மொழியில் முசுலிம்களைக் குறிக்கப் பயன்படுத்தப்படும் *யோனக* என்ற சொல், முற்காலத்தில் கிரேக்கர்களைக் குறிக்கப் பயன்படுத்தப்பட்டது. சிங்களத்தில் *யோனக* என்பதும் தமிழில் *இயவனர்* அல்லது *சோனகர்* என்பதும் அதே கிரேக்கர்களைக் குறித்ததாயினும் பின்னர் அது அரபியருக்கு வழங்கலாயிற்று. இச்சொற்கள் அனைத்தும் யூனான் என்ற சொல்லிலிருந்து பிறந்தனவே.

வரலாறு
------

அப்பாசியக் கலீபா மகுமூனின் ஆட்சிக் காலத்தில் ஏனைய மொழிகளிலிருந்த அறிவியல் நூல்கள் அரபு மொழியிற் பெயர்க்கப்படுவது இசுலாமியப் பேரரசினால் ஊக்குவிக்கப்பட்டது. அது மாத்திரமன்றி, **பைத்துல் இக்குமா** (அறிவு இல்லம்) என்ற ஒர் அமைப்பு பகுதாதில் தோற்றுவிக்கப்பட்டு அறிவியல் தொடர்பான செய்திகள் குறித்துக் கலந்துரையாடவும் கருத்தாடவும் ஏற்பாடு செய்யப்பட்டது. அப்போது அக்காலத்தில் வளமான இலக்கியங்களையும் அறிவு நூல்களையும் கொண்டிருந்த கிரேக்கம், இலத்தீன், சமசுகிருதம் போன்ற மொழிகளிலிருந்து ஏராளமான நூல்கள் அரபு மொழியிற் பெயர்க்கப்பட்டன. அவ்வாறு கிரேக்க மொழியிலிருந்து பெயர்க்கப்பட்ட கிரேக்க மருத்துவத்தையே அக்கால அரபு முசுலிம்கள் பெரிதும் வளர்த்தெடுத்தனர். அதனாற்றான் கிரேக்க மருத்துவமான யூனானி, அரபு மருத்துவம் என்று கருதப்படும் அளவுக்கு வளர்ச்சி பெற்றுச் செல்வாக்குச் செலுத்தியது.

கல்வி
-----

யூனானி மருத்துவ முறை பற்றிய தகவல்கள் இரண்டாம் நூற்றாண்டு முதற் கிடைக்கிறதாயினும் யூனானி மருத்துவம் பற்றிச் சிதறிக் கிடந்த தகவல்கள் பாரசீக மருத்துவரான இபுனு சீனா (980-1037) என்பவராற் தொகுக்கப்பட்டன. ஆயுர்வேதத்துடன் நெருங்கிய தொடர்பைக் கொண்டிருந்த யூனானி மருத்துவ முறை இந்தியாவில் மாற்று வைத்திய முறையாக நிலைப்பற்று காணப்பட்டது. யூனானி மருத்துவர்கள் இந்தியாவில் சட்டப்படி மருத்துவப் பணியாற்ற அனுமதிக்கப்பட்டுள்ளனர். இலங்கையின் கொழும்புப் பல்கலைக்கழகம் 1985 ஆம் ஆண்டு முதல் யூனானி தொடர்பான வைத்திய பட்ட கற்கைநெறியொன்றை நடத்தி வருகின்றது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2019-09-17 அன்று மூலம் பரணிடப்பட்டது. 2006-12-12 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2006-12-02 அன்று மூலம் பரணிடப்பட்டது. 2006-12-12 அன்று பார்க்கப்பட்டது.
3. ↑  "கொழும்புப் பல்கலைக்கழக யூனானி பிரிவு". 2006-05-04 அன்று மூலம் பரணிடப்பட்டது. 2006-12-12 அன்று பார்க்கப்பட்டது.

யூனானி மருத்துவ கல்வி
**இரண்டாம் நிலை தரவு** (*Secondary data*) என்பது முதன்மைப் பயனரைத் தவிர வேறு ஒருவரால் சேகரிக்கப்பட்ட தரவைக் குறிக்கிறது. சமூக அறிவியலுக்கான இரண்டாம் நிலை தரவுகளின் பொதுவான ஆதாரங்களில் மக்கள் தொகை கணக்கெடுப்புகள், அரசாங்கத் துறைகளால் சேகரிக்கப்பட்ட தகவல்கள், நிறுவன பதிவுகள் மற்றும் பிற ஆராய்ச்சி நோக்கங்களுக்காக முதலில் சேகரிக்கப்பட்ட தரவு ஆகியவை அடங்கும். முதன்மை தரவு என்பது ஆராய்ச்சியை மேற்கொள்ளும் ஆய்வாளரால் சேகரிக்கப்படுகிறது.

இரண்டாம் நிலை தரவு பகுப்பாய்வு நேரத்தைச் சேமிக்கும் வகையில் உள்ளது. தரவுகளைச் சேகரிப்பதில் செலவழிக்கப்படும், குறிப்பாகத் தரவுகளின் அளவு விடயத்தில், எந்தவொரு தனிப்பட்ட ஆராய்ச்சியாளரும் தாங்களாகவே சேகரிக்க முடியாத பெரிய மற்றும் உயர்தர தரவுத்தளங்களை வழங்க முடியும். கூடுதலாக, சமூக மற்றும் பொருளாதார மாற்றத்தின் ஆய்வாளர்கள் இரண்டாம் நிலைத் தரவை இன்றியமையாததாகக் கருதுகின்றனர். ஏனெனில் கடந்த கால மாற்றம் மற்றும்/அல்லது முன்னேற்றங்களை போதுமான அளவில் கணக்கிடக்கூடிய புதிய கணக்கெடுப்பை நடத்துவது சாத்தியமில்லை. இருப்பினும், சந்தைப்படுத்தல் ஆராய்ச்சியில் இரண்டாம் நிலை தரவு பகுப்பாய்வு குறைவாகப் பயனுள்ளதாக இருக்கும். ஏனெனில் தரவு காலாவதியானதாகவோ அல்லது துல்லியமாகவோ இல்லாமல் இருக்கலாம்.

இரண்டாம் நிலை புள்ளிவிவரம்  மூலங்கள்
------------------------------------

இரண்டாம் நிலைத் தரவை பல ஆதாரங்களிலிருந்து பெறலாம்:

* மக்கள் தொகை கணக்கெடுப்பு மற்றும் வீட்டுவசதி, சமூகப் பாதுகாப்பு, தேர்தல் புள்ளிவிவரங்கள், வரி பதிவுகள் போன்ற அரசுத் துறைகள்
* இணையத் தேடல்கள் மற்றும் நூலகங்கள்
* புவியிடங்காட்டி மற்றும் தொலையுணர்வு தரவுகள்
* நிறுவன முன்னேற்ற அறிக்கைகள்
* பத்திரிகைகள், செய்தித்தாள்கள் மற்றும் ஆய்விதழ்கள்

### நிர்வாக தரவு மற்றும் மக்கள் தொகை கணக்கெடுப்பு

அரசாங்கத் துறைகளும் நிறுவனங்களும் பதிவு செய்துள்ள மக்களிடம் அல்லது பரிவர்த்தனைகளை மேற்கொள்ளும் போதும் அல்லது பதிவேடு வைப்பதற்காக - வழக்கமாக ஒரு சேவையை வழங்கும்போது தகவல்களைச் சேகரிப்பது வழக்கம். இந்தத் தகவல் நிர்வாகத் தரவு என்று அழைக்கப்படுகிறது.

இதில்,

* பெயர்கள், பிறந்த தேதிகள், முகவரிகள் போன்ற தனிப்பட்ட தகவல்கள்
* பள்ளிகள் மற்றும் கல்வி சாதனைகள் பற்றிய தகவல்கள்
* உடல்நலம் பற்றிய தகவல்கள்
* குற்றவியல் தண்டனைகள் அல்லது சிறைத் தண்டனைகள் பற்றிய தகவல்கள்
* வருமானம் போன்ற வரி பதிவுகள்

அடங்கும்.

மக்கள்தொகை கணக்கெடுப்பு என்பது ஒரு குறிப்பிட்டதிடத்தில் உள்ள அனைத்து உறுப்பினர்களைப் பற்றிய தகவல்களை முறையாகப் பெறுதல் மற்றும் பதிவு செய்யும் செயல்முறையாகும். இது ஒரு குறிப்பிட்ட மக்கள்தொகையின் வழக்கமாக நிகழும் மற்றும் அதிகாரப்பூர்வ எண்ணிக்கையாகும். இது ஒரு வகையான நிர்வாகத் தரவு. ஆனால் குறிப்பிட்ட கால இடைவெளியில் இத்தகவல்கள் ஆராய்ச்சி நோக்கத்திற்காகச் சேகரிக்கப்படுகிறது. பெரும்பாலான நிர்வாக தரவுகள் தொடர்ச்சியாகச் சேகரிக்கப்பட்டு மக்களுக்குச் சேவையை வழங்குவதற்காக அரசுகளால் மேற்கொள்ளப்படுகிறது.

மேற்கோள்கள்
-----------

1. 1 2  "Secondary Data". *Management Study Guide*. April 3, 2022 அன்று பார்க்கப்பட்டது.
2. ↑  "New impacts from 'old' data - Economic and Social Research Council". *www.esrc.ac.uk*. மார்ச் 20, 2016 அன்று மூலம் பரணிடப்பட்டது. February 18, 2016 அன்று பார்க்கப்பட்டது.
3. ↑  "ADRN » What are administrative data". *adrn.ac.uk*. February 7, 2016 அன்று மூலம் பரணிடப்பட்டது. February 18, 2016 அன்று பார்க்கப்பட்டது.
**நாலம்பலம்** என்பது கேரள மாநிலத்தில் உள்ள நான்கு கோயில்களைக் குறிக்கும் சொல். இராமர், பரதன், இலட்சுமணன் மற்றும் சத்துருக்கனன் ஆகிய நான்கு சகோதரர்களுக்கும் கேரளத்தில் தனித் தனிக் கோயில்கள் உள்ளன. இந்தக் கோயில்கள் ஒட்டு மொத்தமாக நாலம்பலம் (நான்கு+அம்பலம், அம்பலம்=கோயில்) என்று அழைக்கப்படுகின்றன.

நாலம்பல யாத்திரை
----------------

108 திவ்ய தேசங்களில் இடம் பெற்றுள்ள மூழிகுளம் சத்துருக்கனன் கோயில்
புனித யாத்திரையாக இந்த நான்கு கோயில்களுக்கும் செல்வது நாலம்பல யாத்திரை என்றழைக்கப்படுகிறது. 

திருப்பிரையாரில் உள்ள இராமர் கோயிலில் தொடங்கி பாயம்மல் என்ற இடத்தில் உள்ள சத்துருக்கனன் கோயிலில் ஒரே நாளில் முடிவடையும் வகையில் இந்த யாத்திரை மேற்கொள்ளப்படுகிறது. மலையாள நாட்காட்டியின் படி கர்க்கிடக மாதம் இந்த நான்கு இராம சகோதர கோயில்களுக்கும் செல்வது வெகுச் சிறப்பானது என நம்பப்படுகிறது.

இராமர் கோயில் திருப்பிரையாரிலும், பரதன் கோயில் இரிஞ்சாலக்குடாவிலும், இலட்சுமணன் கோயில் எர்ணாகுளம் மாவட்டத்தில் உள்ள மூழிகுளத்திலும், சத்துருக்கனன் கோயில் பாயம்மல் என்ற இடத்திலும் அமைந்துள்ளன.

திருப்பிரையார் குருவாயூரில் இருந்து 25 கி.மீ. தொலைவிலும், இரிஞ்சாலக்குடா திருச்சூரில் இருந்து 22 கி.மீ. தொலைவிலும், மூழிகுளம் திருச்சூரில் இருந்து 50 கி.மீ. தொலைவிலும் பாயம்மல் என்ற இடம் இரிஞ்சாலக்குடாவில் இருந்து 8 கி.மீ. தொலைவிலும் அமைந்துள்ளது.

மூழிகுளத்தில் உள்ள சத்துருக்கனன் கோயில், நாலாயாயிரத் திவ்வியப் பிரபந்தத்தில் இடம் பெற்ற திருத்தலங்களில் ஒன்றாகும்.

மேற்கோள்கள்
-----------

1. ↑  "நாலம்பல தரிசனம்". 2012-11-09 அன்று மூலம் பரணிடப்பட்டது. 2013-02-01 அன்று பார்க்கப்பட்டது.
**ஜார்ஜ் பிரான்சிஸ்கோ இசிடோரோ லூயிஸ் போர்கஸ்** (*Jorge Francisco Isidoro Luis Borges*, ஆகஸ்ட் 24, 1899 – ஜூன் 14, 1986) ஒரு ஆர்ஜெண்டீன எழுத்தாளர். இவர் சிறுகதைகள், கட்டுரைகள், கவிதை, இலக்கியத் திறனாய்வு, மொழிபெயர்ப்பு ஆகிய துறைகளில் ஈடுபாடு கொண்டிருந்தார்.

இவர் 1899 ஆம் ஆண்டு ஆகஸ்ட் 24 ஆம் நாள் ஆர்ஜெண்டீனாவில் உள்ள, புவெனஸ் ஐரெசில் பிறந்தார். இவரது குடும்பம், ஆர்ஜெண்டீன வரலாற்றில் புகழ் பெற்ற படைத்துறை அலுவலர்களது மரபில் வந்த படிப்பறிவுள்ள ஒரு குடும்பம். போர்கெசின் தாயார் லியொனோர் அசெவேடொ சுவாரெஸ், உருகுவேயைச் சேர்ந்த பழைய குடும்பம் ஒன்றைச் சேர்ந்தவர். லூயிஸ் போர்கசின் தந்தையார், ஜார்ஜ் கிலேர்மோ போர்கஸ் ஹஸ்லாம், இலக்கிய ஆர்வம் கொண்ட ஒரு சட்டவியலாளரும், உளவியல் ஆசிரியரும் ஆவார். இவரும் எழுத்தாளராக முயன்று தோல்வியுற்றவர்.

போர்கசின் தந்தையார் கண்பார்வை குறைவடைந்ததைத் தொடர்ந்து, சட்டத்துறையில் இருந்து ஓய்வு பெற்றுக்கொண்டு, 1914 ஆம் ஆண்டில் குடும்பத்தோடு ஜெனீவாவுக்குச் சென்றார். தந்தையார் ஜெனீவாவில் இருந்த ஒரு மருத்துவரிடம் சிகிச்சை பெற்றார். இளைய போர்கசும், அவரது சகோதரி நோராவும் ஜெனீவாவில் பள்ளிக்குச் சென்றனர். இளைய போர்கஸ் அங்கே பிரெஞ்சு மொழியையும், ஜெர்மன் மொழியையும் கற்றுக்கொண்டார். ஆர்ஜெண்டீனாவில் இருந்த உள்நாட்டுக் குழப்பங்கள் காரணமாக அவர்கள் 1921 ஆம் ஆண்டுவரை ஜெனீவாவிலேயே தங்கியிருந்தனர். இரண்டாம் உலகப் போர் முடிந்த பின்னர், போர்கஸ் குடும்பம் லுகானோ, பார்சிலோனா, மஜோர்சா, செவிலே, மாட்ரிட் போன்ற பல்வேறு நகரங்களில் மூன்று ஆண்டுகள் தங்கியிருந்தனர்.

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***ஹோர்ஹே லூயிஸ் போர்கெஸ்*** |
**ஹோலியா மொழி** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், கர்நாடகம், மஹாராஷ்டிரம், மத்தியப் பிரதேசம் ஆகிய மாநிலங்களில் பேசப்பட்டுவரும் இம்மொழி, 2002 இன் கணக்கெடுப்பின்படி ஏறத்தாள 500 மக்களால் பேசப்படுகிறது. இது ஹோலார், ஹோலாரி, ஹோலே, ஹோலியான், ஹோலு, கோலாரி-கன்னடா, கோஹ்ல்லாரு போன்ற பெயர்களாலும் அழைக்கப்படுகிறது. இம்மொழியை முதல் மொழியாகப் பேசுபவர்கள் மத்தியில் இதன் கல்வியறிவு 1% மட்டுமேயாகும். இவர்களுடைய இரண்டாம் மொழியான கன்னட மொழி தொடர்பில் அவர்களுடைய கல்வியறிவு 5% ஆகும். மத்தியப் பிரதேசத்தில் இம்மொழியினர் முதல் மொழியாக ஹிந்தியே பேசிவருகின்றனர்.

1901 ஆம் ஆண்டின் கணக்கெடுப்பின்படி மகாராட்டிரத்தில் நாக்பூர், பந்தாரா ஆகிய மாவட்டங்களிலும், மத்தியப் பிரதேசத்தில் சிவனி, பாலாகாட் ஆகிய மாவட்டங்களிலும் 3,614 பேர் இம்மொழியைப் பேசினர்.

மேற்கோள்கள்
-----------

1. ↑  Ethnologue - Holiya
2. ↑  Grierson, G. A. "The Linguistic Survey of India". *DSAL - The Record News*. Government of India.
3. ↑  Harshitha, Samyuktha (9 September 2013). "Kannada dialects spoken outside Karnataka". *SamharshBangalore*.

இவற்றையும் பார்க்கவும்
----------------------

* திராவிட மொழிக் குடும்பம்
பாரசீக வளைகுடா மற்றும் ஓமன் வளைகுடாவிற்கு நடுவில் அமைந்த ஓர்முசு நீரிணையில் ஹோமுஸ் தீவின் அமைவிடம்
ஹோர்முஸ் அருங்காட்சியகம்
**ஹோர்முஸ் தீவு** ( **Hormuz Island**) ஈரான் நாட்டின் தென்மேற்கில் உள்ள ஹோர்மொஸ்கான் மாகாணத்தைச் சேர்ந்த தீவு ஆகும். இத்தீவு பாரசீக வளைகுடா மற்றும் ஓமன் வளைகுடாவிற்கு நடுவில் அமைந்த ஓர்முசு நீரிணையில் ஹோமுஸ் தீவு உள்ளது. இத்தீவு ஈரான் நாட்டின் கடற்கரையிலிருந்து 8 கிலோ மீட்டர் தொலைவில் உள்ளது. பல வண்ண மணற்பரப்புகள் கொண்டதால் இத்தீவை வானவில் தீவு என்றும் அழைப்பர். இத்தீவு அழகான செம்மண் கடற்கரை கொண்டுள்ளது.இத்தீவில் அழகிய அருங்காட்சியகம் உள்ளது.Hormuz

புவியியல்
---------

ஹோர்முஸ் தீவு 42 சதுர கிலோ மீட்டர் பரப்பளவு கொண்டது. இத்தீவின் மேற்பரப்பு வண்டல் பாறைகளும், எரிமலையால் உமிழப்பட்ட கனிமங்களும் கொண்டது. இத்தீவின் உயரமான பகுதி, கடல் மட்டத்திலிருந்து 186 மீட்டர் உயரத்தில் உள்ளது. மழை வளம் இல்லாததால், இத்தீவின் மணல் மற்றும் நீர் மிகவும் உப்புத் தன்மை கொண்டுள்ளது. எனவே இத்தீவின் கடற்கரைகளில் அலையாத்தித் தாவரங்கள் வளர்க்கப்படுகிறது. இத்தீவின் கடற்கரை செம்மண் மற்றும் வெள்ளி நிற மணல், வண்ணப்ப பாறைகள் கொண்டது. இத்தீவின் தென்மேற்கில் வானவில் பள்ளத்தாக்கு உள்ளது. இத்தீவில் உள்ள ஜெலக் மலையின் சிவப்பு நிறமாக காட்சியளிக்கிறது. காரணம் தீவின் எரிமலை பாறைகளிலிருந்து பெறப்பட்டதாகக் கருதப்படும் இரும்பு ஆக்சைடான ஹெமாடைட் காரணம் ஆகும். இத்தீவில் கிடைக்கும் காவி நிற செம்மண் சாயமிடுதல், மட்பாண்டங்கள் மற்றும் அழகுசாதனப் பொருட்களின் ஓவியங்களிலும் பயன்படுத்தப்படுகிறது

படக்காட்சியகம்
--------------

* ஹோர்முஸ் தீவின் கடற்கரைஹோர்முஸ் தீவின் கடற்கரை
* ஹோர்முஸ் தீவுஹோர்முஸ் தீவு
* ஹோர்முஸ் கோட்டை ஹோர்முஸ் கோட்டை
* ஹோர்முஸ் தீவின் ஹரா காடுகள்ஹோர்முஸ் தீவின் ஹரா காடுகள்
* ஹோர்முஸ் கடலை ஒட்டிய மலைச்சிகரம்ஹோர்முஸ் கடலை ஒட்டிய மலைச்சிகரம்
* ஹோர்முஸ் கடற்கரையில் காவி வண்ண இரும்பு ஆக்சைடு மணல் வேலைப்பாடுகள்ஹோர்முஸ் கடற்கரையில் காவி வண்ண இரும்பு ஆக்சைடு மணல் வேலைப்பாடுகள்

மேற்கோள்கள்
-----------

1. ↑  Hormuz, the rainbow island of Iran. *Tehran Times* (2017-10-14). Retrieved 2020-03-28.
2. ↑  பூமியின் அதிசயம்: உண்ணக்கூடிய மண்ணையும் மலையையும் கொண்ட அற்புதத் தீவு
3. ↑  Hormuz island, Iran

வெளி இணைப்புகள்
---------------

விக்கிமீடியா பொதுவகத்தில்,  
 ***Hormuz Island***   
என்பதின் ஊடகங்கள் உள்ளன. 

* goqeshm hormuz island tourism guide
[*தொடர்பிழந்த இணைப்பு*]
* Hormuz Island பரணிடப்பட்டது 2020-05-19 at the வந்தவழி இயந்திரம்
* IRAN.fotopages
* Hormuz, The Bloody Island of Iran
**தமிழவேள் சுவாமி இராமதாசர்** (இயற்பெயர்:இராமலிங்கம், பிறப்பு ஓகஸ்ட் 7, 1916) மலேசியா வாழ் தமிழ்மக்களுக்கு ஆதரவு காட்டி, தமிழைப் போதித்த செந்தமிழ் வித்தகர். புலவர். இவர் ஒரு பேரறிஞராகக் கருதப்படுகிறார்.

வாழ்வு
------

இவர் தமிழகம், முகவை மாவட்டம், திருவரங்கம் அருகில் கொளுந்துறை கிராமத்தில் இறைதொண்டர் குடும்பத்தில் பிறந்தவர். பழனியாண்டி, பெருமாத்தாள் தம்பதிகளின் மகன்.

கல்வி
-----

இவர் தனது இரண்டு வயதிலேயே இவரது பாட்டனார் சின்னழகரிடமிருந்து பள்ளிப் பிள்ளையார் சிந்தனை, சரசுவதி சிந்தனை, மூதுரை தெய்வத் தனிப்பாடல்கள், சிறுகதைகள் போன்றவற்றைக் கற்றவர். 1919 ஆம் ஆண்டில் கொளுந்த்துறை கிராமத்தில் போஃர்ட் பாடசாலையில் படிக்கத் தொடங்கியவர், போஃர்ட் பாடசாலை தொடர்ந்து இயங்காக காரணத்தால் மீண்டும் தனது பாட்டனாரிடமே வாய்மொழியாக கல்வியைத் தொடர்ந்தவர். இவர் தனது பத்தாவது வயதிலேயே மூதுரை, நல்வழி, நன்னெறி, இராஜகோபாலமாலை, அம்பிகைமாலை, நீதி நெறி விளக்கம், மாரியம்மன் தாலாட்டு, நாராயண சதகம், அறப்பளீச்சுர சதகம் போன்றவைகளைக் கற்றுத் தெளிந்திருந்தவர். போஃர்டு பாடசாலை மீண்டும் ஆரம்பமான போது இவர் மூன்றாம் வகுப்பில் சேர்ந்து, கல்வியைத் தொடர்ந்தவர்.

கற்ற வித்தைகள்
--------------

1930 இல் திருவரங்கம் பாடசாலையில் இளையான் குடியெடுத்த சேதுகுடி இராமசாமி வள்ளுவரிடமும், கருமுத்து வள்ளுவரிடமும் சோதிடக் கலையையும், பஞ்ச பட்சி வித்தையையும் கற்றுக் கொண்டவர்.

பெயர் மாற்றம்
-------------

இவர் 1937 ஆம் ஆண்டின் ஆரம்பத்தில் 'ரஜூலா' கப்பலில் பயணம் செய்து பினாங்கு சென்றார். பினாங்கில் இவருக்கு அறிமுகமானவர்கள், 'இராமதாசன்' எனும் பெயர் இவருக்கு பொருத்தமாகவும், அழகாகவும் இருப்பதாகச் சொல்லி அதையே இவருக்கு வைத்து விட்டனர். அன்று முதல் இவரது பெயர் இராமதாசர் என மாறியது.

வேலை
----

சுவாமி இராமதாசர் பெப்ரவரி 10, 1937 இல் கப்பல் துறையில் வேலை செய்யத் தொடங்கினார். பின்னர் தண்ணீர் மலைச்சாரலில் கல் ஆலையில் இருபது நாட்கள் வேல செய்தார். கருத்து வேறுபாடுகள் காரணமாக இரு வேலைகளிலிருந்தும் விலக்கப் பட்டார்.

பணிகள்
------

இவர் பினாங்கு மாநிலத்தில் 1939 ஆம் ஆண்டு தொடக்கம் செந்தமிழ்ப் பாடசாலையையும், செந்தமிழ்க் கலாநிலையத்தையும் தொடங்கி இலக்கண இலக்கிய வகுப்புகளை நடாத்தி வந்தவர். 1943 ஆம் ஆண்டில் பினாங்கு கம்போங் ஜாவா பாரு இராச மாரியம்மன் கோயிலை விரிவுபடுத்திச் செப்பனிட்டு பெரிய சிறிய மாணவர்களுக்குக் கல்வி புகட்டியவர். இளந் தமிழ்ப்பாடசாலை, கலா நிலையம் என்ற இரண்டு பிரிவுகளை ஏற்படுத்தி இலக்கிய, இலக்கணப் பாடங்களைக் கற்பித்தவர்.

சமுதாயச் சேவை
-------------

இவர் தமிழ்ச் சமூக நலன்களுக்காகப் பல்வேறு துறைகளிலும் தொண்டு புரிந்தவர்.

வெளி இணைப்புகள்
---------------

* பினாங்கின் கதை 8 பரணிடப்பட்டது 2016-03-05 at the வந்தவழி இயந்திரம்
* சுவாமி இராமதாசரின் செந்தமிழ்க் கலா நிலையம் - வே.ம.அருச்சுணன் - மலேசியா| தினமணி| மார்ச் 19, 2013
* முதுதமிழ்ப் பெரும்புலவர் தவத்திரு. சுவாமி இராமதாசர் அவர்களின் 60 - ஆம் ஆண்டு மணி விழா மலர்
* Cillar̲aik kōvai
* முதுதமிழ்ப் பெரும்புலவர் தமிழவேள் சுவாமி இராமதாசர்

உசாத்துணை
---------

1. ↑  "தமிழவேள் சிவாமி இராமதாசர்". 2016-03-04 அன்று மூலம் பரணிடப்பட்டது. 2015-11-04 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2015-11-04 அன்று பார்க்கப்பட்டது.
3. ↑  மலேசியத் தமிழ் எழுத்துலக இணையத்தளம் பரணிடப்பட்டது 2016-03-04 at the வந்தவழி இயந்திரம் சோலை-இருசன் (சங்கொலி)
4. ↑  முரசு நெடுமாறன், 2005
**கிரேக்க வீர யுகம்** (*Greek Heroic Age*) என்பது கிரேக்கத் தொன்மங்களில், கிரேக்கர்கள் தெசலிக்கு வருவதற்கும் திராயில் இருந்து கிரேக்கம் திரும்புவதற்கும் இடைப்பட்டக் காலமாகும்.  இது மனிதனின் ஐந்து யுகங்களில் ஒன்றாக எசியோடால் வரையறுக்கப்பட்டது.  இதன் காலம் தோராயமாக ஆறு தலைமுறைகள்; இந்தக் காலத்தில் குறிக்கப்படும் மாவீரர்கள் தெய்வீகமானவர்களாக இல்லாவிட்டாலும், மனிதனுக்கும் அப்பாற்பட்டவர்கள் மற்றும் ஓமரின் இலக்கியத்தில் கொண்டாடப்பட்டார்கள். 

இந்தக் காலகட்டமானது தோராயமாக கி.மு. 1100 முதல் கி.மு. 1300 வரையிலான 200 ஆண்டுகளாக இருக்கலாம் என கருதப்படுகிறது. இக்காலகட்டத்தில் நடந்த நிகழ்வுகள்தான் பண்டைய கிரேக்க நாடோடிப் பாடல்களின் பொருளாக இருந்தன. இக்காலத்தில் வாழ்ந்த எல்லாரோலும் மதிக்கப்பட்ட மாவீரர்களைப் புகழ்ந்து கிரேக்கத்தில் சுற்றிவந்த பாடகர்கள் (தமிழக பாணர் போல) பாடினர். இவை பல தலைமுறையாக வாழ்மொழி இலக்கியமாக பாடப்பட்டு வந்தன. அதனால் காலவோட்டத்தில் சில மாற்றங்களையும் அடைந்தன. பின்னர் இவை எழுத்து வடிவம் பெற்றன. இவற்றை கோவையாக தொகுத்து ஓமர் இலியட், ஒடிசி என்னும் காவியங்களைப் படைத்தார்.

அர்கோனாடிக் பயணம் மற்றும் திரோஜன் போர் போன்ற நிகழ்வுகளின் அடிப்படையில் கிரேக்க மாவீரர்களை தோராயமான காலவரிசையில் வரிசைப்படுத்த இயலும்.

துவக்ககால மாவீரர்கள்
--------------------

துவக்ககால கிரேக்க மாவீரர்கள் பலர் கடவுள்களிடமிருந்து வந்தவர்கள் மற்றும் பல்வேறு நகர-அரசுகளின் உருவாக்கக் கதைகளின் மாந்தர்களாக இருந்தனர். பிற்கால நாயகர்களின் மூதாதையர்களாகவும் இருந்தனர். போசைடானின் பேரனான ஃபீனீசிய இளவரசர் காட்மஸ், முதல் கிரேக்க மாவீரன் மற்றும் தீப்ஸ் நகரின் நிறுவனர் ஆவார். 

பெர்சியஸ், அவரது கொள்ளுப் பேரன் ஹெராக்கிள்ஸ்  பலகாலத்துக்கு முன்பே தனது வீரசாகசங்களுக்கு பிரபலமானவர். இவர் சியுசின் மகன். பெர்ஸ் மெடூசாவின் தலையைத் துண்டித்து, ஆந்த்ரோமெடாவை கடல் அசுரன் செட்டஸிடமிருந்து காப்பாற்றினார், மேலும் மைசீனாவின் புகழ்பெற்ற நிறுவனர் ஆவார்.

ஏகஸ் ஜீயஸின் மகனும் ஆவார். பெல்லெரோஃபோன் ஓர்சிஸ் என்ற தேவகன்னியிலிருந்து வந்தவர். பெலோபொன்னீஸில் உள்ள பீசாவின் அரசர் ஓனோமஸ் எரேசின் மகன்.

குறிப்புகள்
-----------

1. 1 2  Thirlwall, Connop (1845). *A history of Greece*. **1**. Longman, Brown, Green & Longmans. பக். 139.. பார்த்த நாள்: 25 March 2010.
2. ↑  Hesiod, *Works and Days* 156–73.
3. ↑  கிரேக்க நாகரிகமும் சரித்திரமும் (1955). *கிரீஸ் வாழ்ந்த வரலாறு*. புதுக்கோட்டை: பிரபஞ்ச ஜோதி பிரசுராலயம். பக். 29-30.
4. ↑  Alden, John B. (1883) *The Greek Anthology*, pp. 160–162.
5. ↑  Kerenyi, Karl, 1959. *The Heroes of the Greeks* (London: Thames and Hudson) p. 75.